Diari Oficial de la Generalitat Valenciana


Sumari del DOGV 4135, del 26-11-2001 (2001/11162)

RESOLUCIÓ de 19 de novembre de 2001, de la Direcció General de Personal de la Conselleria de Cultura i Educació, per la qual es regulen les comissions dictaminadores per a l'avaluació dels mèrits al·legats pels participants en el procediment de provisió de places vacants per a funcionaris docents dels cossos de professors d'Ensenyament Secundari, professors tècnics de Formació Professional, professors d'escoles oficials d'Idiomes, catedràtics i professors de Música i Arts Escèniques i professors i mestres de taller d'Arts Plàstiques i Disseny.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4135

Data del DOGV
:   26-11-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/11238


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 19 de novembre de 2001, de la Direcció General de Personal de la Conselleria de Cultura i Educació, per la qual es regulen les comissions dictaminadores per a l'avaluació dels mèrits al·legats pels participants en el procediment de provisió de places vacants per a funcionaris docents dels cossos de professors d'Ensenyament Secundari, professors tècnics de Formació Professional, professors d'escoles oficials d'Idiomes, catedràtics i professors de Música i Arts Escèniques i professors i mestres de taller d'Arts Plàstiques i Disseny. [2001/X11255]
  
Per tal de donar compliment a la base 14 del procediment de provisió de places vacants dels cossos de funcionaris docents de professors d'Ensenyament Secundari, professors tècnics de Formació Professional, professors d'Escoles Oficials d'Idiomes, catedràtics i professors de Música i Arts Escèniques i professors i mestres de taller d'Arts Plàstiques i Disseny convocat per Resolució de 15 d'octubre de 2001 (DOGV de 25.10.2001), i a l'efecte d'avaluació dels mèrits que s'hi establixen, resolc:
  
Primer
  
La designació de tres comissions dictaminadores per al cos de professors d'Ensenyament Secundari, una per a cadascun dels grups d'especialitats següents:
  
Comissió número 1.
  
Especialitats: Filosofia, Grec, Llatí, Cultura Clàssica, Llengua i Literatura Castellana, Geografia i Història, Francés, Anglés, Llengua i Literatura Valenciana, Psicologia i Pedagogia, Alemany i Italià.
  
Comissió número 2.
  
Especialitats: Matemàtiques, Física i Química, Biologia i Geologia, Dibuix, Música i Educació Física.
  
Comissió número 3.
  
Especialitats: Processos Diagnòstics Clínics i Procediments Ortoprotètics, Processos Sanitaris, Assessoria i Processos d'Imatge Personal, Intervenció Sociocomunitària, Hoteleria i Turisme; Tecnologia, Sistemes Electrotècnics i Automàtics, Organització i Projectes de Sistemes Energètics, Sistemes Electrònics, Processos i Mitjans de Comunicació, Organització i Projectes de Fabricació Mecànica, Processos i Productes en Fusta i Moble, Organització i Processos de Manteniment de Vehicles, Construccions Civils i Edificació, Processos i Productes de Tèxtil, Confecció i Pell; Formació i Orientació Laboral, Economia, Administració d'Empreses, Organització i Gestió Comercial i Informàtica; Anàlisi i Química Industrial, Processos en la Indústria Alimentària, Navegació i Instal·lacions Marines, Processos de Producció Agrària, Processos i Productes en Arts Gràfiques, Processos de Cultiu Aqüícola, Processos i Productes de Vidre i Ceràmica.
  
Segon
  
Cadascuna de les comissions per a cadascun del grups d'especialitats indicades estarà formada pels membres següents:
  
Un president, nomenat per la Direcció General de Personal entre funcionaris del cos d'inspectors al servei de l'administració educativa, inspectors d'Educació o del cos de professors d'Ensenyament Secundari corresponent a una de les especialitats esmentades.
  
Quatre vocals pertanyents al cos de professors d'Ensenyament Secundari, triats per sorteig entre el professors en actiu corresponents a les especialitats esmentades.
  
Actuarà com a secretari el vocal de menys edat.
  
Tercer
  
Pel que fa al cos de professors tècnics de Formació Professional es designa una única comissió dictaminadora corresponent a les especialitats següents:
  
Procediment de Diagnòstic Clínic i Ortoprotètic, Processos Sanitaris i Assistencials, Perruqueria, Estètica, Serveis a la Comunitat, Cuina i Pastisseria i Serveis de Restauració; Instal·lacions Electrotècniques, Equips Electrònics, Tècniques i Procediments d'Imatge i So, Mecanitzat i Manteniment de Màquines, Soldadura, Fabricació i Instal·lació de Fusteria i Moble, Producció Tèxtil i Tractament Fisicoquímics, Patronatge i Confecció, Manteniment de Vehicles, Oficines de Projectes de Construcció i Oficina de Projectes de Fabricació Mecànica; Processos de Gestió Administrativa, Processos Comercials, Sistemes i Aplicacions Informàtiques; Laboratori, Operacions de Procés, Operació i Equips d'Elaboració de Productes Alimentaris, Operacions de Producció Agrària, Màquines, Serveis i Producció i Producció en Arts Gràfiques.
  
Quart
  
Cadascuna de les comissions indicades en el punt tercer estarà formada pels membres següents:
  
Un president, nomenat per la Direcció General de Personal entre funcionaris del cos d'inspectors al servei de l'administració educativa, inspectors d'Educació o del cos de professors d'Ensenyament Secundari o professors tècnics de Formació Professional corresponent a una de les especialitats esmentades.
  
Quatre vocals pertanyents al cos de professors de Formació Professional, triats per sorteig entre el professors en actiu corresponents a les especialitats esmentades.
  
Actuarà com a secretari el vocal de menys edat.
  
Cinqué
  
Així mateix, pel que fa als cossos de professors d'escoles oficials d'Idiomes, catedràtics i professors de Música i Arts Escèniques, professors d'Arts Plàstiques i Disseny i mestres de taller d'Arts Plàstiques i Disseny, la Direcció General de Personal nomenarà les comissions dictaminadores segons s'assenyala tot seguit:
  
- Una comissió per a les especialitats del cos de professor d'escoles oficial d'Idiomes.
  
- Una comissió per a les especialitats dels cossos de catedràtics i professors de Música i Arts Escèniques.
  
- Una comissió per a les especialitats dels cossos de professors d'Arts Plàstiques i Disseny i mestres de taller d'Arts Plàstiques i Disseny.
  
Sisé
  
Tots el membres de les respectives comissions seran funcionaris que tinguen la seua destinació definitiva en la Generalitat Valenciana i que no participen en les respectives convocatòries de concursos de trasllats.
  
Seté
  
El president i els vocals suplents es nomenaran de conformitat amb els criteris pels quals s'ha designat la comissió dictaminadora.
  
Huité
  
Els membres de la comissió estaran subjectes a les causes d'abstenció i recusació establides en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Nové
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i els articles 7, 14 i 46 de la Llei reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda postestativament en reposició davant el director general de Personal en el termini d'un mes a comptar des de l'endemà de la seua publicació en el Diari Oficial de la Generalitat Valenciana, o bé plantejar directament recurs contenciós administratiu davant el Jutjat Contenciós Administratiu de València en el termini de dos mesos comptats des de l'endemà de la seua publicació.